Раԥхьатәи Аԥсны ихьыԥшыму ателеканал "Абаза-ТB" аефир ахь ицәырҵит рашәара 26 2007 шықәсазы. Раԥхьатәи аефир шышьақәгылази, аԥышәа змаз ажурналистцәеи аҿарацәеи реимадареи, жәашықәса рышьҭахь ателеканал "Абаза ТB" шыибо ртәы дазааҭгылеит Sputnik арадиостудиаҟны ателеканал "Абаза ТВ" адиректор Руслан Ҳашыг.
Фeлицин ихьӡ зху музеи аҟны лаҵара 31 инаркны рашәара 2-нӡа имҩаԥысит абыжьбатәи Жәларбжьаратәи археологиатә конференциа "Анфимовские чтения". Аконференциа иалахәын Аԥснытәи археологцәа, аҵарауаа.
Аамҭа еиҳа-еиҳа аҽахьаԥсахуа иахҟьаны ашколқәа рҿы аҵара рҵарц имҩахыҵуа ахәыҷқәагьы рҽырыԥсахуеит. Нонна Ҭхәазԥҳа дзыҿцәажәаз "Альфа" ашкол аҿы аԥсуа бызшәеи алитературеи рырҵаҩыс аус зуа Гәыльнара Леиԥҳа иахьатәи аамҭа иақәшәо ахәыҷқәа рааӡараҿы лара илымоу лхатәы знеишьа ҷыдақәа дырзааҭгылеит.
Аҽыжәлара, аҽықәтәара, аҽыбӷаҟазара, аҽырхәмаррақәа, аҽырҩрақәа ҳкультура иахәҭаку қьабызқәоуп. Аҽыжәлареи аҽықәтәареи рҵасқәа дрылацәажәоит Sputnik аналитик Нонна Ҭхәазԥҳа дзыҿцәажәаз аҽыбӷаҟаза Виктор Ҳаразиа.
Аԥсадгьыл, аԥсуара, аҭоурых, абарҭқәа дырзааҭгылоит ҳаиҿцәажәараҟны Ҭырқәтәыла, Адаԥазар инхо, аԥсуа шәҟәыҩҩцәа рырҿиамҭақәа раԥхьара абзиабаҩ, Баграт Шьынқәба ироман "Ацынҵәарах" ахәҭақәа ҿырҳәала издыруа ҳџьынџьуаҩ Лиутфи Гәымба.
Аԥсны абаҳча-парктә зонақәа рҭагылазаашьеи атәылаҿ аландшафт дизаин аԥҟарақәа амҩаԥгашьеи ртәы даҳзалацәажәеит Аԥсны Акультуреи аҭоурых-культуратә баҟақәа рыхьчареи рзы аминистрра аусзуҩ, аландшафт архитектор Наала Мирзоиан.
Занаатла инџьныру ҭырқәтәылатәи ҳџьынџьуаҩ, Сҭамԥыл ақалақь аҿы инхо Есаҭ Ахба ихатәы бызшәа идыруеит, аԥсуарагьы акыр дазҿлымҳауп, Аԥсныҟакгьы даахьеит, иара дазааҭгылоит иабдуцәа атәым дгьыл ахь ишықәнагалази, уатәи иԥсҭазаареи.
Лаҵарамза 18 рзы Ҭырқәтәылаҟа ицараны иҟоуп Самсон Ҷанба ихьӡ зху Аԥснытәи аҳәынҭқарратә драматә театр атруппа, арежиссиор Мадина Аргәынԥҳа Sputnik арадиостудиаҿы еиҭалҳәеит уахь ирго аспектакльқәа ртәы.
Заур Шьынқәба, Баграт Шьынқәба имоҭа иахьа Анкара дынхоит, Ҭырқәтәыла иҟоу Урыстәыла Ацҳаражәҳәарҭа актәи амаӡаныҟәгаҩыс дыҟоуп. Sputnik акорреспондент Владимир Бегунов аинтервиу иҭо иара еиҭеиҳәеит еиуеиԥшым ажәабжьқәа.
Аԥсны Жәлар рпоет Баграт Шьынқәба диижьҭеи шәышықәса аҵра аламҭалазы уи ироман "Ацынҵәарах" аҭырқәшәахь иеиҭазгаз Ҳаири Қәҭарба ҳиҿцәажәеит.
Лаҵарамза 5 инаркны 9 рҟынӡа Аԥсны имҩаԥысуа II Урыстәылазегьтәи аконкурстә пленер "Политра мира", Sputnik арадиоҿы далацәажәеит ахәыҷтәы арҿиаратә ҩны "Аинар" аиҳабы Витали Кацәба.
Ареспублика ашколхәыҷқәа аҵыхәтәантәи аҵәҵәабжьы рыҽшазыҟарҵо атәы арадио Sputnik астудиаҟны еиҭалҳәоит Аԥсны аҵареи аҭҵаарадыррақәеи рминистр ихаҭыԥуаҩ Медеиа Ченгьелиаԥҳа.
Ашәарыцаратә бызшәа, абна бызшәа ҳәа изышьҭоу рхы ишадырхәоз атәы еилылкаауан Sputnik аналитик Нонна Ҭхәазԥҳа ашәарыцара иадҳәалоу аҵасқәа ҭызҵаауа Аполлон Шьынқәба иҿы.
Аԥсуа радио 85 шықәса ахыҵра аламҭалазы, арадио азыӡырҩы, арадио абзиабаҩ Фатима Џьалаӷаниаԥҳа лгәаанагара ҳацеиҩылшеит.
Аԥсуаа рыбзазараҿы рхы иадырхәоз реиҳарак зегьы рнапала иҟарҵон, анапҟазацәа рацәаҩын, урҭ дреиуан ԥсабарала иҟаза дууз Кәыҷа Лакрба. Уи изкуп Sputnik аналитик Нонна Ҭхәазԥҳа иҟалҵаз анҵамҭа.
Ахәыҷтәы вокалтә конкурс "Ты супер!" амузыкатә продиусер, ажиури алахәыла Виктор Дробыш еиҭеиҳәеит артист ҷыда ҟазшьаны имазар акәу зегьы дрылукаарц азы, далацәажәеит НТВ-и жәларбжьаратәи амаҵзура Sputnik-и рыпроект иамоу алшарақәа.
Аԥсны аминистрацәа реилазаараҿы адин азҵаарақәа знапы иану Резо Кациа арадио Sputnik астудиаҿы еиҭеиҳәеит Иегова ишаҳаҭцәа захьӡу асекта атәылаҿы аларҵәара ахьанӡамоу, изакәану-изакәантәыму урҭ Аԥсны русура.
Амшаԥ ныҳәа аҵакы, аԥсуаа рытрадициақәа уи ишаныԥшуа дырзааҭгылоит аҵарауаҩ, афилологиатә ҭҵаарадыррақәа ркандидат Арда Ашәба.
Тҟәарчал араион ахада Аида Чачхалиаԥҳа арадио Sputnik астудиаҿы еиҭалҳәеит ақалақь иахьатәи аԥсҭазаара атәы, атуризм аҿиаразы ашьаҭақәеи Аинвестициатә программала еиҭашьақәыргылоуи уҳәа ртәы.
Ҭырқәтәыла инхо ҳџьынџьуаа аԥсуа бызшәа дырҵаразы Аԥснынтәи ишьҭыз Аза Шамԥҳа дхынҳәит, лара дазааҭгылоит лусура алыҵшәақәа зеиԥшроу атәы.